Κάστρο Μπιουμάρις

Το Κάστρο Μπιουμάρις (αγγλικά: Beaumaris Castle /bjuːˈmærɪs/ bew-MAR-is; ουαλικά: Castell Biwmares) είναι μεσαιωνικό κάστρο στη νησίδα  Άνγκλεσι της Ουαλίας, στο Ηνωμένο Βασίλειο. Το κάστρο χτίστηκε μετά την επιτυχημένη εκστρατεία κατάκτησης της βόρειας Ουαλίας από τον Εδουάρδο τον Α΄. 
μικρογραφία|αριστερά|Άποψη της εξωτερικής πτέρυγας
Η ανέγερση του κάστρου έγινε το 1295 υπό την επίβλεψη του Τζέημς του Αγίου Γεωργίου (James of Saint George), έναν από τους διασημότερους και καλύτερους αρχιτέκτονες του Μεσαίωνα. Morris Marc, : "Castle", εκδ. Windmill Books. σελ. 120, 2012.

Σύμφωνα με τον ιστορικό Άρνολντ Ταίηλορ , το κάστρο Μπιουμάρις είναι το καλύτερο δείγμα ομόκεντρου αρχιτεκτονικού σχεδιασμού στην Βρετανία. Taylor, Arnold (1987), "The Beaumaris Castle Building Account of 1295–1298", in John R. Kenyon; Richard Avent (eds.), Castles in Wales and the Marches: Essays in Honour of D. J. Cathcart King, Cardiff, UK: University of Wales Press, pp. 125–142 Το κάστρο, φτιαγμένο από πέτρα της περιοχής, είναι περικυκλωμένο από τάφρο, με δυο εισόδους - εξόδους, και δώδεκα εξωτερικούς πύργους. Στο εσωτερικό του κάστρου υπάρχουν μια σειρά κτίρια προορισμένα για οικιακή χρήση ικανά να φιλοξενήσουν δυο μεγάλα νοικοκυριά της εποχής εκείνης. Από τη νότια πύλη, το κάστρο ήταν προσβάσιμο και από πλοίο, γεγονός που διευκόλυνε την παροχή υποστήριξης σε περίπτωση πολιορκίας. 

Η Unesco το 1986, ενέταξε το κάστρο, μαζί με το σύνολο των των κάστρων και των τειχών του Βασιλιά Εδουάρδου στο Γκουίνεδ, στον κατάλογο μνημείων Παγκόσμιας Πολιτιστικής Κληρονομιάς ως ένα άριστο δείγμα στρατιωτικής αρχιτεκτονικής της μεσαιωνικής Ευρώπης.https://whc.unesco.org/en/list/374/

Παραπομπές

Κατηγορία:Κάστρα στο Ηνωμένο Βασίλειο
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Κατηγορία:Στρατιωτική αρχιτεκτονική του Μεσαίωνα
Κατηγορία:Κτίρια και κατασκευές στην Ουαλία